
PËR MIRATIMIN E LISTËS PARAPRAKE TË PRONAVE TË PALUAJTSHME PUBLIKE, SHTETËRORE, QË TRANSFEROHEN NË PRONËSI OSE NË PËRDORIM TË KOMUNËS SELiTË TË QARKUT TË LEZHËS

Në mbështetje të nenit 100 të Kushtetutës dhe të neneve 2, 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

VENDOSI:

1. Miratimin e listës paraprake të pronave të paluajtshme publike, shtetërore, që transferohen në pronësi ose në përdorim të komunës Selitë, të qarkut të Lezhës, sipas lidhjes nr.1, që i bashkëlidhet këtij vendimi.
Lista paraprake, sipas kërkesave të këshillit të kësaj komune, është pjesë e listës së inventarit të pronave të paluajtshme publike, shtetërore, që janë brenda juridiksionit territorial dhe administrativ të komunës Selitë të qarkut të Lezhës, miratuar me vendimin nr.473, datë 18.7.2007, të Këshillit të Ministrave “Për miratimin e listës së inventarit të pronave të paluajtshme shtetërore në komunën Selitë të qarkut të Lezhës”.
2. Ngarkohen Ministria e Brendshme dhe komuna Selitë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI 
Sali Berisha

Komuna Selitë                                                                               		Lidhja nr.1

	Numrat rendorë të pronave
në listën e inventarit
	Fusha e përdorimit të pronës
	Lloji i transferimit

	1-5
	Prona që përdoren për 
realizimin e programeve 
arsimore
	Në pronësi

	7-9
	Prona që përdoren për realizimin e funksioneve në shëndetin publik
	Në pronësi

	11-20
	Varrezat publike
	Në pronësi

	653-657
	Infrastrukturë (sheshe, rrugë vendore, lulishte dhe shërbime publike)
	Në pronësi

	23-26, 28-38
	Prona që përdoren për ushtrimin e funksioneve në fushën e bujqësisë dhe të ushqimit (toka produktive)
	Në përdorim

	27
	Prona që përdoren për ushtrimin e funksioneve në fushën e bujqësisë dhe të ushqimit  (kanale të treta dhe toka joproduktive)
	Në pronësi

	663, 664
	Prona që përdoren për ushtrimin e funksioneve në fushën e kanalizimeve
	Në pronësi



